રેલવેયાત્રા વધુ મોંઘી બનશે અને આ વખતે ખાસ કરીને શહેરી એટલે કે લોકલ ટ્રેનોના ભાડામાં તોતિંગ વધારો ઝીંકાશે. સૂત્રોના જણાવ્યા અનુસાર પશ્ચિમ રેલવેએ રેલવે બોર્ડને મોકલવા માટે એક પ્રસ્તાવ તૈયાર કર્યો છે. આ પ્રસ્તાવમાં લોકલ ટ્રેનોનાં ભાડાં વધારવાની ભલામણ કરવામાં આવી છે, તેમાં એવી ભલામણ કરવામાં આવી છે કે એકથી નવ કિલોમીટર સુધી લાગુ પાડવામાં આવતા ભાડાની જગ્યાએ હવે એકથી પાંચ કિલોમીટર વચ્ચે ભાડા વધારો કરવો જોઇએ અને પછી પાંચથી છ કિ.મી.ની વચ્ચે ભાડા વધારો અમલી બનાવવો જોઇએ.